15 ianuarie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **în localitatea Valea Mare, din județul Dâmbovița:**

Ca urmare a unei avarii înregistrate în cadrul Stației de Reglare Măsurare OMV Petrom, din care se alimentează sistemul de distribuție a gazelor naturale al localității Valea Mare, județul Dâmbovița, pentru a pune consumatorii în siguranță, **Distrigaz Sud Rețele** **a întrerupt temporar alimentarea cu gaze naturale în zona respectivă astăzi, 15 ianuarie 2025,** **începând cu ora 10:00**.

În urma acestei întreruperi neplanificate, sunt afectați **231 de clienți casnici și non-casnici** situați în localitatea Valea Mare, județul Dâmbovița.

**Reluarea alimentării cu gaze naturale** a clienților afectați se va face după remedierea defectului, realizată de către OMV Petrom, **în cursul zilei de astăzi, 15 ianuarie 2025.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*